﻿﻿ প্রজন্ম ফোরামের সেই আড্ডাটা আজ আর নেই! (৯ বছর পর আসলাম!) (পাতা ১) - চায়ের কাপে ঝড় - দৈনন্দিন - প্রজন্ম ফোরাম
প্রজন্ম ফোরাম » দৈনন্দিন » চায়ের কাপে ঝড় » প্রজন্ম ফোরামের সেই আড্ডাটা আজ আর নেই! (৯ বছর পর আসলাম!)
১ লিখেছেন মোঃ আবুল কালাম আজাদ ১৬-০১-২০১৯ ১০:৫১ সর্বশেষ সম্পাদনা করেছেন মোঃ আবুল কালাম আজাদ (১৬-০১-২০১৯ ১০:৫৪)
টপিকঃ প্রজন্ম ফোরামের সেই আড্ডাটা আজ আর নেই! (৯ বছর পর আসলাম!)
আজ ৯ বছর পর ফোরামে আসলাম। আমার রেজিষ্ট্রিকৃত ইমেইলের পাসওয়ার্ড ভুলে যাওয়ার কারনে ৫/৬ বছর যাবত এক্সেস ছিলনা। ইমেইলের পাসওয়ার্ড রিকভারির পর ইমেইল চেক করে দেখলাম প্রজন্ম ফোরামে মেম্বার ছিলাম। এখানেও পাসওয়ার্ড রিকভারি করলাম। কিন্তু হাসি পাচ্ছে ৯ বছর আগে করা আমার পোষ্টগুলো দেখে। আরও হাসি পাচ্ছে, আমাকে যারা নেগেটিভ রেটিং দিয়েছিল তাদের প্রত্যেকের প্রোফাইল চেক করলাম, কেউ আর একটিভ নেই! ৩/৪/৫ বছর আগে তারা ইনএকটিভ হয়ে গেছে। হয়তো বা আমার মতো ইমেইলের পাসওয়ার্ড ভুলে গেছে। আর রিকভারি করতে পারেনি!
দীর্ঘ ৯ বছরে নিশ্চয়ই প্রত্যেকের জীবনে অনেক উত্থান পতন গেছে। তবে ফোরাম, গ্রুপ এরকম সাইটের ১২টা বাজিয়ে দিয়েছে “ফেসবুক”। ফেসবুক আসার পরে যে কত নামি দামি সাইট গায়েব হয়ে গেছে, সে কথা আর নাই বললাম। এখন প্রত্যেকে সারা দিন ফেসবুকে পরে থাকে। লাইক না পেলে, কেউ কমেন্ট করলে মন খারাপ হয়ে যায়। আরো কতো কি!
যাই হোক, সবাই ভালো থাকবেন। পোষ্টটা করার কারন হচ্ছে উত্তর বিহীন টপিক সংখ্যা দেখলাম অসংখ্য! এতেই বোঝা যাচ্ছে ফোরামের কি হাল! তবুও পজিটিভ দিক হচ্ছে এতো চড়াই উৎরাইয়ের পরও যে প্রজন্ম ফোরাম প্রজন্মের পর প্রজন্ম টিকে আছে, সেটাই বা কম কিসে? এডমিন, ওউনারকে এজন্য তো ধন্যবাদ দিতেই হয়!
২ উত্তর দিয়েছেন হাঙ্গরিকোডার ১৭-০১-২০১৯ ০৩:৪৪
Re: প্রজন্ম ফোরামের সেই আড্ডাটা আজ আর নেই! (৯ বছর পর আসলাম!)
আপনাকে ধন্যবাদ এতদিন পরে ফিরে আসায়। হাঁ, ফেইসবুক এর ঢেউয়ে অনেকেই হারিয়ে গেছে, অনেক সাইট ও হারিয়ে গেছে। আমরা নাম সর্বস্ব টিকে আছি, আপাতত এইটাই খুশির বিষয়। হয়তো একদিন ফেইসবুক এ ভাটা পড়বে আর প্রজন্মে ফিরে আসবে
৩ উত্তর দিয়েছেন উদাসীন ১৭-০১-২০১৯ ১৯:৩৭
স্বাগতম ভাই। আপনি সেই ডেসটিনি আজাদ না? ভাল আছেন? আসলে সময় আর ফেইসবুক সব কেড়ে নিয়েছে অনেকদিন পর দেখে ভাল লাগল। আমরা কত সিলি বিষয়ে ঝগড়া করেছি! হা হা হা
৪ উত্তর দিয়েছেন aburaihan.me ১৭-০১-২০১৯ ২০:৫০
সকলের একটু একটু পরিবর্তন আজ ফোরামে আড্ডা বিলিনের কারণ
৫ উত্তর দিয়েছেন amarbangladesh ১৭-০১-২০১৯ ২২:২৫
নয় বছর পর ফোরামের জন্য ভালোবাসা নিয়ে আসার জন্য অভিনন্দন!
হ্যাঁ, অনেক নামি-দামী সাইট/ব্লগ কোথায় যেন হারিয়ে গেছে! কিছু নামী ব্লগের সেই জমজমাট আড্ডা, তর্ক-বিতর্কও এখন দেখা যায় না। তবুও তৃষ্ণার্ত যারা তারা ব্লগ বা ফোরামে আসবেই ভালোবাসার টানে!
৬ উত্তর দিয়েছেন সদস্য_১ ১৮-০১-২০১৯ ০৬:২৪
সবটাই ফেসবুকের কারনে বলে মনে হয়না। আমি ফেসবুকে লগিন করি ছয়মাসে একবার। তো আমি কোন অজুহাত দেব? তাছাড়া ফোরামে যেমন ধারাবাহিক লম্বা আলোচনা করা যায় সেটা ফেসবুকে করা দুরহ। আসল ব্যাপার হল প্রজন্ম একযুগ আগের মঞ্চ। এক যুগ অনেক লম্বা সময়। আগের মানুষ গুলোর বেশীর ভাগই নিজের খেয়ে বনের মোষ তারানোর বয়স পার করে এসেছে। এই শুন্যতাটা পুরন করার কথা ছিল পরবর্তি প্রজন্মের! কিন্তু নতুন প্রজন্মের সদস্যদের ধৈর্য্য অনেক কম। এক জায়গায় একলাইন পড়ে পরক্ষনে অন্য যায়গায় ঢু দেয়াতে তারা অভ্যস্ত! দীর্ঘস্থায়ী লম্বা আলোচনায় কারো আগ্রহ নেই। প্রজন্মের ভাগ্য প্রজন্মের হাতে! কি আর করা।
৭ উত্তর দিয়েছেন তার-ছেড়া-কাউয়া ১৮-০১-২০১৯ ১৬:২১
কি খবর তোমাদের? মুড়ি খাবে নাকি?
৮ উত্তর দিয়েছেন সাইফ দি বস ৭ ১৯-০১-২০১৯ ১২:৫৭
৯ উত্তর দিয়েছেন হাবীব রাজশাহী ২৩-০১-২০১৯ ১৯:৪৬
আছি
১০ উত্তর দিয়েছেন খাইরুল ২৩-০১-২০১৯ ২২:৩৮
স্বাগতম ভাই।
১১ উত্তর দিয়েছেন মেজবাহ ২৩-০১-২০১৯ ২২:৫২
স্বাগতম আপনাকে অনেকদিন পর ফিরে আসায়। নিয়মিত না হলেও মাঝে মধ্যেই আমি আসি ফোরামে। পোস্ট বা কমেন্ট তেমন একটা না করা হলেও ভালবাসাটাই ফোরামে টেনে আনে নিজেকে।
১২ উত্তর দিয়েছেন আউল ২৪-০১-২০১৯ ১৯:১৬
আমি ছিলাম - এখন আছি ,
১৩ উত্তর দিয়েছেন আরিফ হাসান ২৭-০১-২০১৯ ২২:২০
নানান ব্যস্ততার মাঝে যেটুকু সময় পাই, তাতে ফেসবুক আর একটু বিনোদনের জন্য ইউটিউবে ঢুঁ মারা হয়। আমি আমার প্রোফাইল চেক করে দেখলাম ২৯/০৩/২০১৮ তে শেষ লগইন ছিল।
একটা সময় এখানে অনেক সময় পার করেছি। একটু পরপর নতুন পোস্টে ক্লিক করতাম। সেই দিনগুলি কই গেল? (!)
ভাল থাকুক সব প্রাজন্মিক, ভাল থাকুক প্রজন্ম।
একটা গেট টুগেদার করলে মন্দ হয় না।
১৪ উত্তর দিয়েছেন ছবি-Chhobi ২৮-০১-২০১৯ ১০:২৮
আসুন আবার জমাই আড্ডা
০.০৯৪৪০৩৯৮২১৬২৪৭৬ সেকেন্ডে তৈরী হয়েছে, ৮৯.২৫৮৯২৭৬৭৬৮৫৫ টি কোয়েরী চলেছে